recursal/SuperWikiNEXT-32B huggingface dataset:
**முந்தேசுசுவரி தேவி கோயில்** (*The Mundeshwari Devi Temple*) இந்தியாவின் பீகார் மாநிலத்தில் இருக்கும் ஒரு கோவிலாகும். இம்மாநிலத்தின் கைமூர் மாவட்டத்தில் உள்ள கவுரா என்ற பகுதியில் இருக்கும் முந்தேசுவரி மலையில் இக்கோவில் அமைந்துள்ளது. இறைவன் சிவன் மற்றும் சக்தியை வழிபடும் புனித தலமாக அர்பணிக்கப் பட்டுள்ள இக்கோவில் இந்தியாவின் மிகவும் பழமையான இந்து கோவில்களில் ஒன்றாகக் கருதப்படுகிறது. பண்டைய காலத்திலிருந்து இன்றும் கூட செயல்பட்டுவரும் மிகப்பழமையான கோவில் என்றும் இதைக் கருதுகிறார்கள். இக்கோவில் கி.பி. 625 ஆம் ஆண்டு கட்டப்பட்டதென இந்திய தொல்பொருள் ஆய்வுமையம் அமைத்த தகவல்பலகை தெரிவிக்கிறது. இதை உறுதிபடுத்தும் வகையில் கி.பி.625 ஆம் ஆண்டு காலத்தைச் சேர்ந்த கல்வெட்டுகள் இங்கு காணப்படுகின்றன. இந்திய தொல்பொருள் ஆய்வுமையம் இக்கோவிலை ஒரு பழங்கால நினைவுச் சின்னமாக 1915 ஆம் ஆண்டு முதல் பாதுகாத்து வருகிறது.

புவியியல்
---------

முந்தேசுவரி தேவி கோயில் முந்தேசுவரி மலையில் கடல் மட்டத்திலிருந்து 608 அடி (185 மீட்டர்) உயரத்தில் அமைந்துள்ளது. சோன் நதி மற்றும் நதிகளுக்கு அருகில் உள்ள கைமுர் பீடபூமியில் இத்தலம் உள்ளது. மேலும் பல்வேறு தொல்பொருள் நினைவுச்சின்னங்கள் முந்தேசுவரி மலையில் உள்ளன

சென்றடையும் வழி
---------------

பாட்னா, கயா அல்லது வாரணாசி ஆகிய ஊர்களின் சாலை வழியாக முந்தேசுவரி கோவிலைச் சென்றடைய முடியும். மோகனியா-பாபுவா சாலை இரயில் நிலையம் கோயிலுக்கு அருகில் உள்ள இரயில் நிலையமாகும். இந்த இரயில் நிலையத்திலிருந்து 22 கிலோமீட்டர் தொலைவை சாலை வழியாகக் கடந்து கோயிலை அடையலாம்.
வாரணாசி நகரத்திலுள்ள லால் பகதூர் சாசுத்திரி பன்னாட்டு வானூர்தி நிலையம், இக்கோயிலுக்கு மிக அருகிலுள்ள விமான நிலையமாகும். இவ்விமான நிலையம் கோயிலிலிருந்து 102 கிலோமீட்டர் தூரத்தில் அமைந்துள்ளது. ஏர் இந்தியா விமானம், சிபைசுசெட் விமானம் போன்ற உள் நாட்டுச் சேவை விமானங்களும், ஏர் இந்தியா விமானம், தாய்லாந்து ஏர் வேசு , கொரியன் ஏர் வேசு, நாசு ஏர் லைன் போன்ற பன்னாட்டு விமானங்களும் இங்கிருந்து இயக்கப்படுகின்றன.

மேற்கோள்கள்
-----------

1. 1 2  "Alphabetical List of Monuments – Bihar". *Serial number 62* (Archaeological Survey of India). .
2. ↑  "BSBRT to renovate Mundeshwari temple". Times of India. 1 சனவரி 2011. Archived from the original on 2012-06-14.. பார்த்த நாள்: 2 சூன் 2011.
3. ↑  "Ma Mundeshwari Temple in Kaimur ,Bihar". Hindu Temples.. பார்த்த நாள்: 2 சூன் 2011.
4. ↑  "Film on 'oldest' surviving temple of Gupta Age". *The Times Of India*. 12 சூன் 2011. Archived from the original on 2011-11-05. .
5. ↑  "Bihar to develop 'oldest' temple". *The Times Of India*. 18 சனவரி 2008. Archived from the original on 2012-09-13. .
6. ↑  Sajnani, Manohar (2001) (in en). *Encyclopaedia of Tourism Resources in India*. Gyan Publishing House. பன்னாட்டுத் தரப்புத்தக எண்:9788178350172. .
7. ↑  L.S.S. O`malley (2005). *Bihar And Orissa Gazetteers Shahabad*. Concept Publishing Company. பக். 36, 157. பன்னாட்டுத் தரப்புத்தக எண்:978-81-7268-122-7.. பார்த்த நாள்: 4 சூன் 2011.

புற இணைப்புகள்
--------------

விக்கிமீடியா பொதுவகத்தில்,  
 ***முந்தேசுசுவரி கோயில்***   
என்பதின் ஊடகங்கள் உள்ளன. 

* About the temple
* Album பரணிடப்பட்டது 2013-01-25 at Archive.today
**அதிராவ் பிராந்தியம்** (*Atyrau Region*, காசாக்கு மொழி: Атырау облысы , Atyraý oblysy , اتىراۋ وبلىسى ; Russian ) முன்னர் **Gur'yev** (எனப்படும் சோவியத் குர்யெவ்ஸ்காயா ஒப்லாஸ்ட் மாகாணம்), என்பது கஜகஸ்தானின் பிராந்தியங்களில் ஒன்றாகும். இது நாட்டின் மேற்கில் காஸ்பியன் கடலின் வடகிழக்கில் அமைந்துள்ளது. இதன் தலைநகரம் அதிராவ் நகரமாகும். இந்த நகரில் 142.500 மக்கள் வசிககின்றனர். இப்பிராந்தியததின் மக்கள் தொகை 480,000 ஆகும். மக்கள் தொகையில் 80% க்கும் அதிகமானவர்கள் கசக்குகள் ஆவர்.

வரலாறு
------

அதிராவ் பிராந்தியத்தின் துரான் தாழ்நிலப் பகுதிகள் பழங்காலத்தின் மல்கர் "ஹன்" வம்சங்களின் தாயகமாக இருந்தது.

நிலவியல்
--------

118,600 சதுர கிலோமீட்டர் பரப்பளவைக் கொண்ட இந்த பிராந்தியமானது கஜகஸ்தானில் இரண்டாவது மிகச்சிறிய பிராந்தியம் ( துருக்கிஸ்தான் பகுதி மிகச் சிறியது) ஆகும். இது மேற்கில் உருசியா ( அஸ்திரகான் ஒப்லாஸ்ட் ), கிழக்கில் சக கசாக் பகுதிகளான அக்டோபே, தெற்கே மங்கிஸ்டாவ் மற்றும் வடக்கே மேற்கு கஜகஸ்தான் பகுதி ஆகியவற்றின் எல்லையாக உள்ளன. உரால் ஆறு என்பது ஆசியாவிற்கும் ஐரோப்பாவிற்கும் இடையிலான எல்லையாகும். மேலும் உருசியாவிலிருந்து காஸ்பியன் கடலுக்கு இப்பகுதி வழியாக பாய்கிறது. அதாவது மேற்கு அதிராவ் பிராந்தியம் ஐரோப்பாவில் உள்ளது.

இப்பகுதியின் பெரும்பகுதி எண்ணெய் வளமான காஸ்பியன் தாழ்நிலத்தில் அமைந்துள்ளது. டெங்கிஸ் எண்ணை வயல் மற்றும் காஷகன் எண்ணை வயல் போன்ற பகுதிகளில் பல எண்ணெய் கிணறுகள் தோண்டப்பட்டுள்ளன. இதன் ஒரு எண்ணெய் குழாய் இணைப்பு உருசியாவின் குழாய் அமைப்பில் இணைய அட்ராவ் முதல் உருசியாவின் சமாரா வரை செல்கிறது. டெங்கிஸ் எண்ணை வயலில் இருந்து உருசிய கருங்கடல் துறைமுகமான நோவோரோசிஸ்க் வரை ஒரு தனி எண்ணெய் குழாய் செல்கிறது.

மக்கள் வகைப்பாடு
----------------

2020 ஆம் ஆண்டு நிலவரப்படி, அதிராவ் பிராந்தியத்தின் மக்கள் தொகை 645,280 ஆகும். 

இனக்குழுக்கள் (2020): 

* கசாக் : 92.72%
* உருசியர் : 5.14%
* மற்றவர்: 2,14%

நிர்வாக பிரிவுகள்
-----------------

இப்பிராந்தியம் ஏழு மாவட்டங்களாகவும், அதிராவ் மாநகரமப் பகுதியாகவும் பிரிக்கப்பட்டுள்ளது. மாவட்டங்கள்:

குறிப்புகள்
-----------

1. ↑  Agency of statistics of the Republic of Kazakhstan: Численность населения Республики Казахстан по областям с начала 2013 года до 1 февраля 2013 года பரணிடப்பட்டது 2019-05-11 at the வந்தவழி இயந்திரம் 2012, 2013 (Russian; Excel; 55 kB).
2. ↑  "Численность населения Республики Казахстан по отдельным этносам на начало 2020 года". Stat.kz. .
3. ↑  "Численность населения Республики Казахстан по отдельным этносам на начало 2020 года". Stat.kz. .
4. ↑   (in Russian). Электронный Акимат Атырауской области. .

வெளி இணைப்புகள்
---------------

* அதிகாரப்பூர்வ வலைத்தளம்
நிறக்கோளம் Hα கதிர்நிரல் வரியில் மின்காந்த கதிர்வீச்சை வெளியிடுகிறது , இதைச் சிறப்பு வடிப்பான்களைப் பயன்படுத்தி பார்க்கலாம் .
நிறக்கோளம் என்பது ஒரு விண்மீனின் வளிமண்டலத்தின் இரண்டாவது அடுக்கு ஆகும் , இது ஒளி மண்டலத்திற்கு மேலேயும் சூரிய மாற்றப் பகுதிக்கும் சூரியப்புறனிக்கும் கீழேயும் அமைந்துள்ளது. இந்த சொல் பொதுவாக சூரியனின் நிறக்கோளத்தைக் குறிக்கிறது , ஆனால் விதி விக்காக அல்ல. 

சூரியனின் வளிமண்டலத்தில் நிறக்கோளம் தோராயமாக 3,000 முதல் 5,000 கிலோமீட்டர்கள் (1,900 முதல் 3,100 மைல்கள்) உயரத்தில் உள்ளது அல்லது பெருமத் தடிமனில் சூரியனின் ஆரத்தில் 1% க்கும் சற்று கூடுதலாக உள்ளது. இது ஒளி மண்டலத்தின் எல்லையில் ஒருபடித்தான அடுக்கைக் கொண்டுள்ளது. சுப்பியூல்கள் எனப்படும் மின்ட ஊடகத்தின் முடி போன்ற தாரைகள் இந்த ஒரே மாதிரியான பகுதியிலிருந்து உயர்ந்து நிறக்கோளம் வழியாக 10,000 கிமீ (6,200 மைல்) வரை மேலே உள்ள சூரியப்புணிக்குள் விரிவடைகின்றன.

Hα கதிர்நிரல் வரியில் மின்காந்த உமிழ்வுகள் காரணமாக நிறக்கோளம் ஒரு சிறப்பியல்பு செந்நிறத்தைக் கொண்டுள்ளது. நிறக்கோளம் பற்றிய தகவல்கள் முதன்மையாக அதன் உமிழப்பட்ட மின்காந்த கதிர்வீச்சின் பகுப்பாய்வு மூலம் பெறப்படுகின்றன.

சூரியனைத் தவிர வேறு விண்மீன்களிலும் நிறக்கோளங்கள் காணப்படுகின்றன. பெரிய விண்மீன்களில் நிறக்கோளம் சில நேரங்களில் முழு விண்மீனின் குறிப்பிடத்தக்க விகிதத்தை உருவாக்குகிறது. எடுத்துக்காட்டாக , அந்தாரெசு என்ற மீப்பேரியல் விண்மீனின் நிறக்கோளம் , அதன் ஆரத்தை விட சுமார் இரண்டரை மடங்கு தடிமனாக இருப்பது கண்டறியப்பட்டுள்ளது.

மேலும் காண்க
------------

* பருமையின் வரிசைள் (அடர்த்தி)
* மோரெட்டன் அலை

மேற்கோள்கள்
-----------

1. ↑  Jess, D.B; Morton, RJ; Verth, G; Fedun, V; Grant, S.T.D; Gigiozis, I. (July 2015). "Multiwavelength Studies of MHD Waves in the Solar Chromosphere.". *Space Science Reviews* **190** (1–4): 103–161. doi:10.1007/s11214-015-0141-3. Bibcode: 2015SSRv..190..103J.
2. ↑  "The Chromosphere". 2014-04-04 அன்று மூலம் பரணிடப்பட்டது. 2014-04-28 அன்று பார்க்கப்பட்டது.
3. ↑  "Supergiant Atmosphere of Antares Revealed by Radio Telescopes". *National Radio Astronomy Observatory*. 9 September 2022 அன்று பார்க்கப்பட்டது.

வெளி இணைப்புகள்
---------------
திருவாமூர் பசுபதீசுவரர் கோவிலின் உள்தோற்றம்

**திருவாமூர் பசுபதீசுவரர் கோயில்** என்பது தமிழ்நாட்டில் கடலூர் மாவட்டத்தில் பண்ருட்டிக்கு அருகில் உள்ள திருவாமூர் என்ற ஊரில் உள்ள ஒரு சிவன் கோயில் ஆகும்.

அமைவிடம்
--------

இக்கோயில் கடலூர் மாவட்டத்தில் திருவாமூர் என்னுமிடத்தில் அமைந்துள்ளது. முன்பு இவ்வூர் திருஆமூர் என்றழைக்கப்பட்டது. இத்தலத்தின் பெருமை சேக்கிழாரின் பெரிய புராணத்தில் காணப்படுகிறது.

இறைவன், இறைவி
-------------

இக்கோயிலின் மூலவராக பதிபதீசுவரர் ஆவார். இறைவி திரிபுரசுந்தரி ஆவார்.கோயிலின் தல மரம் கொன்றை ஆகும். அப்பர் என்றழைக்கப்படுகின்ற நாவுக்கரசர் அவதரித்த பெருமையுடைய தலமாகும்.

அமைப்பு
-------

சில ஊர்க் கோயில்களில் சிவன் ‘திருமுன்பு ‘(சந்நிதி) கிழக்கு நோக்கியும், அம்மன் ‘திருமுன்பு’ தெற்கு நோக்கியும் இருக்கும்; அவற்றுள் இவ்வூரும் ஒன்று. பழமை வாய்ந்த இக்கோயிலின் மூலவருக்கு முன்பாக அப்பர் நின்ற நிலையில் உழவாரத்துடன் காணப்படுகிறார். அருணகிரிநாதர் இக்கோயிலில் உள்ள முருகனைப் பற்றி திருப்புகழில் பாடியுள்ளார். அப்பரின் மூத்த சகோதரியான திலகவதியாருக்கும், தாயாரான மாதினியார், தகப்பனாரான புகழனார் ஆகியோருக்கு தனியாக சன்னதிகள் உள்ளன. திருச்சுற்றிலும் அப்பர் சிற்பம் உள்ளது.

விழாக்கள்
---------

அப்பருக்கு குரு பூசை சித்திரை மாதம் சதய நட்சத்திரத்திலும், அவதார நாள் பங்குனி மாதத்திலும் நடைபெறுகிறது.

மேற்கோள்கள்
-----------

1. 1 2 3 4  அருள்மிகு பசுபதீஸ்வரர் திருக்கோயில், தினமலர் கோயில்கள்
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 315. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)

வெளி இணைப்புகள்
---------------

* GeoHack - திருவாமூர் பசுபதீசுவரர் கோயில்
**அபிவிருத்திக் கற்கைகள்** என்பது வளர்ந்துவரும் நாடுகளின் வெளியீடுகளை அடையாளப்படுத்தும் சமூக அறிவியலின் பல்நெறிமுறைப் பிரிவு ஆகும். இது சமூக, பொருளாதார அபிவிருத்திசார் வெளியீடுகளை மையப்படுத்துவதும், வளர்ந்துவரும் உலகுக்கு வெளியிலுள்ள சமூகங்களையும் பிரதேசங்களையும் எட்டுவதுமாகும்.

அபிவிருத்திக் கற்றைகள் நிறுவனம் ஐக்கிய இராட்சியத்திலும் அயர்லாந்திலும் அபிவிருத்திக் கற்கைகள் பற்றி ஆய்வு மற்றும் கற்றலுக்கான பிரதான தகவல் வளத்தையுடையது.

அபிவிருத்திக் கற்கைகள் பல பல்கலைக்கழங்களுக்கூடாக முதுமானி மற்றும் இளமானி பட்டங்களை வளங்குகின்றது. 1990களின் ஆரம்பத்திலிருந்து இது பிரபல்யம் பெறத் தொடங்கியது. மூன்றாம் உலக நாடுகளில் இது கற்பிக்கப்பட்டு, ஆய்வுட்குட்படுத்தப்படுகின்றது. ஐக்கிய இராட்சியத்தில் உருவாகிய அபிவிருத்திக் கற்கைகள் காலணித்துவ வரலாற்றைக் கொண்ட நாடுகளிலும் ஆய்வுட்குட்படுத்தப்படுகின்றது.

அபிவிருத்திக் கற்கைகளின் நெறிமுறை
---------------------------------

அபிவிருத்தி வெளியீடுகள் பின்வருவனவற்றை உள்ளடக்கியது:

* பரப்பெல்லைக் கற்கைகள்
* மக்கள்தொகை ஆய்வு
* மக்கள் தொகையியல்
* அபிவிருத்தி தொடர்பாடல்
* அபிவிருத்திக் கோட்பாடுகள்
* சூழலியல்
* பொறியியல்
* சூழல் கற்கைகள்
* மனிதப் பாதுகாப்பு
* குடியேற்றக் கற்கைகள்
* போதனாமுறை
* பொது நலம்
* சமூகக் கொள்ளை
* நகராக்கம்
* பெண்ணியல்

உசாத்துணை
---------

1. ↑  Kothari, U. (ed), *A Radical History of Development Studies: Individuals, Institutions and Ideologies* – but see *The Journal of Peasant Studies* 34/1 (2007) for an alternative view.

வெளி இணைப்புக்கள்
-----------------

* Development Studies Internet Resources
* Studying Development – International Development Studies course directory பரணிடப்பட்டது 2011-07-02 at the வந்தவழி இயந்திரம்
கருநெஞ்சுக்காடையின் தலை ஓவியமாக
**கருநெஞ்சுக்காடை** (About this soundஒலிப்பு (உதவி·தகவல்)) (rain quail or black-breasted quail (Coturnix coromandelica) என்பது இந்தியத் துணைக்கண்டம் மற்றும் தென்கிழக்கு ஆசியாவில் காணப்படும் காடை இனமாகும். இப்பறவை பாக்கித்தான், இந்தியா, நேபாளம், இலங்கை, வங்காளதேசம், மியான்மர், தாய்லாந்து, கம்போடியா, வியட்நாம் போன்ற நாடுகளில் காணப்படுகிறது.

விளக்கம்
--------

கருநெஞ்சுக்காடைகளின் முகமும் தொண்டையும் கருத்து வெண்மையான மேவாயின் பின்னணியில் எடுப்பாக தெரியும். இதன் இறகுகள் தவிட்டு நிறத்திலும், மேற்பாகத்தில் வெளுத்த கோடுகளும், புள்ளிகளும் காணப்படும். மார்பு கருஞ்சிவப்புத் தோய்ந்த வெண்மையாகவும், வயிறும் வாலடியும் வெண்மையாகவும் காட்சி தரும். வயிற்றின் பக்கங்களில் வெதிவான கருங்கோடுகள் காணலாம். பெண் ஆணைவிட சற்று பெரியதாக நிறங் குன்றி காணப்படும். ஆண்காடைகளுக்கு நெஞ்சிலும், அடிவயிற்றிலும் கருநிற இறகுகள் இருக்கும். இப்பறவை 6–6.5 அங்குளம் (15–17 செ.மீ) நீளத்திலும், 64–71 கிராம் எடை கொண்டதாகவும் இருக்கும்.

காலை மாலை நேரங்களிலும் இனப்பெருக்க காலத்திலும் இரவிலும் ஆண் பறவை க்விட்-கிவிட் என தொடர்ந்து கத்தும். இது பொதுவாக நாட்டுக் காடையின் ஒலியில் இருந்து வேறுபட்டது.

பரவல்
-----

இவை நடு வங்காளதேசம், இந்தியா, நேபாளம், பாக்கிதானின் சிந்து சமவெளியில் புல்வெளிகள், பயிர் செய்யப்பட்ட வயல்வெளிகள், குறுங்காடுகளிலும்கவும், கங்கைச் சமவெளிகள் மற்றும் தீபகற்ப துணைக்கண்ட இந்தியாவின் சில பகுதிகளிலும் காணப்படுகின்றன. பெரும்பாலும் குளிர்காலத்தில் தெற்கே காணப்படும்.

நடத்தை
------

கருநெஞ்சுக் காடைகள் புற்கள் மற்றும் பிற தாவரங்களின் விதைகள், பூச்சி குடம்பிகள் சிறிய முதுகெலும்பற்ற உயிரினங்களை உண்கின்றன. இனப்பெருக்கம் மார்ச் மற்றும் அக்டோபர் மாதங்களுக்கு இடையில் நடைபெறும் என்றாலும் முக்கியமாக சூன் மாதத்தில் தென்மேற்கு பருவமழை தொடங்கிய பிறகு இனப்பெருக்கம் நடைபெறும். முட்டைகள் தரையில் சுரண்டி இடப்படுகின்றன. சில சமயங்களில் கள்ளி அல்லது அதை ஒத்த புதர்களின் கீழ் இடும். பொதுவாக ஆறு முதல் எட்டு முட்டைகள் இடும். அடைகாக்கும் காலம் பதினாறு முதல் பதினெட்டு நாட்கள் ஆகும். குஞ்சுகள் குஞ்சு பொரித்த உடனேயே கூட்டை விட்டு நடந்து வெளியேறி சுமார் எட்டு மாதங்கள் பெற்றோருடன் இருக்கும்.

நிலை
----

கருநெஞ்சுக் காடைகள் மிகவும் பெரிய வாழிட எல்லையைக் கொண்டுள்ளன. இவற்றின் எண்ணிக்கை நிலையாக உள்ளது. இந்த இனம் பன்னாட்டு இயற்கைப் பாதுகாப்புச் சங்கத்தால் "தீவாய்ப்புக் கவலை குறைந்த இனம்" என்று மதிப்பிட்டுள்ளது.

மேற்கோள்
--------

1. 1 2 3  BirdLife International (2016). "*Coturnix coromandelica*". *IUCN Red List of Threatened Species* **2016**: e.T22678958A92795981. doi:10.2305/IUCN.UK.2016-3.RLTS.T22678958A92795981.en. .
2. ↑  Jerdon, T.C. (1864). *The Birds of India*. **III**. Calcutta: George Wyman and Co.. பக். 589.
3. ↑  Salim Ali (ornithologist); J C Daniel (1983). *The book of Indian Birds, Twelfth Centenary edition*. New Delhi: Bombay Natural History Society/Oxford University Press.
4. ↑  Alaine Camfield. "*Coturnix coromandelica*: Rain quail". Animal Diversity Web. 2015-08-06 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q944167
* விக்கியினங்கள்: Coturnix coromandelica
* ADW: Coturnix\_coromandelica
* Avibase: A6F042E2559E83B1
* BirdLife: 22678958
* ஈபேர்டு: raiqua1
* GBIF: 2474163
* iNaturalist: 803
* IRMNG: 11428127
* ITIS: 176010
* IUCN: 22678958
* என்.சி.பி.ஐ: 2567903
* Xeno-canto: Coturnix-coromandelica

 |
**கமெங் தோலோ** (*Kameng Dolo*) இந்தியாவின் அருணாச்சல பிரதேசத்தைச் சேர்ந்த ஓர் அரசியல்வாதியாவார். 

கலிகோ புல் அரசாங்கத்திலும் கெகாங் அபாங்கு அரசாங்கத்திலும் அருணாச்சலப் பிரதேசத்தின் துணை முதல்வராக கமெங் தோலோ இருந்தார்.

2003 ஆம் ஆண்டு சூலை மாதம் 25 ஆம் தேதியன்று இந்திய தேசிய காங்கிரசு கட்சியிலிருந்து விலகிய கபெங் தோலோ, அருணாச்சல காங்கிரசின் கெகாங் அபாங்குடன் சேர்ந்து தோலோ காங்கிரசு என்ற கட்சியை அருணாச்சலப் பிரதேசத்தில் நிறுவினார். 2003 ஆம் ஆண்டு ஆகத்து மாதம் 30 ஆம் தேதியன்று தோலோவின் காங்கிரசு கட்சி பாரதிய சனதா கட்சியுடன் ஒன்றிணைக்கப்பட்டது. கபெங் தோலோ பாரதிய சனதா கட்சியின் உறுப்பினரும் ஆவார். 2015 ஆம் ஆண்டில் இந்திய தேசிய காங்கிரசு உறுப்பினர் ஒருவர் அவர்களின் அரசாங்கத்தில் கிளர்ச்சி செய்தபோது இவர் தனது விசுவாசத்தை மாற்றினார்.    

8 மார்ச் 2017 அன்று, தோலோ தனது வேட்புமனுவை மோசடியான முறையில் திரும்பப் பெற்றதாகக் குற்றஞ்சாட்டப்பட்டதைத் தொடர்ந்து, தோலோ தனது இடத்தை இழந்தார்.

மேற்கோள்கள்
-----------

1. ↑  "Apang-led parties merge with BJP". *Rediff* (ஆங்கிலம்). 2020-03-24 அன்று பார்க்கப்பட்டது.
2. ↑  Dolo appointed principal advisor to Arunachal CM
3. ↑  "Kameng Dolo takes oath as Protem Speaker of Arunachal Assembly". *Zee News* (ஆங்கிலம்). 2014-05-30. 2020-03-24 அன்று பார்க்கப்பட்டது.
4. ↑  "Arunachal inks electoral history as 11 Congress nominees win unopposed". *DNA India* (ஆங்கிலம்). 2014-03-27. 2020-03-24 அன்று பார்க்கப்பட்டது.
5. ↑  "Kameng Dolo takes oath as Protem Speaker of Arunachal Assembly". *DNA India* (ஆங்கிலம்). 2014-05-30. 2020-03-24 அன்று பார்க்கப்பட்டது.
6. ↑  "Dolo loses assembly seat". *India Today* (ஆங்கிலம்). March 8, 2017. 2020-03-24 அன்று பார்க்கப்பட்டது.
**கரும்புள்ளி மரங்கொத்தி** (About this soundஒலிப்பு (உதவி·தகவல்)) (Heart-spotted woodpecker) மரங்கொத்தி குடும்பத்தில் ஒரு சிற்றினம் ஆகும். இதன் முதுகு நல்ல கருப்பாகவும் மார்பு வெளிர் கருப்பாகவும் இருக்கும் வித்தியாசமான தோற்றத்தை கொன்டது.

உடலமைப்பு
---------

கரும்புள்ளி மரங்கொத்தியானது சிட்டுக்குருவியைவிட சற்று பெரியதாக சுமார் 16 செ.மீ நீளமிருக்கும். இதன் அலகு கொம்பு நிறந்த் தோய்ந்த பழுப்பாகவும், விழிப்படலம் ஆலிவ் பழுப்பு நிறத்திலும், கால்கள் பழுப்புத் தோய்ந்த கறுப்பு நிறத்திலும் இருக்கும். இதில் ஆணும் பெண்ணும் கருப்பு நிறக் கொண்டை உடையதாயினும் பெண்ணின் நெற்றி ஆணின் நெற்றி போலக் கருப்பாக இல்லாது பளிச்சென வெண்மையாக இருக்கும். இரண்டுக்கும் தொண்டையும் கன்னங்களும் வெண்மை, முதுகு நல்ல கருப்பாகவும் மார்பு வெளிர் கருப்பாகவும் இருக்கும். முதுகில் காணப்படும் வெண்மையான பகுதிகளில் இதய வடிவிலான சிறிய கருப்புத் திட்டுகள் இடம் பெற்றிருக்கும்.

காணப்படும் பகுதிகள், உணவு
-------------------------

இதன் இயற்கை வாழ்விடமானது அயன அயல் மண்டலம் அல்லது வெப்பமண்டல ஈரமான தாழ்நில காடுகள் ஆகும். இவை இந்தியாவின் இமயமலைக் காடுகளில் காணப்படுகின்றன. மேலும் இவை வங்காளதேசம், மியான்மர், தாய்லாந்து, லாவோஸ், கம்போடியா வியட்நாம் வரை பரவியுள்ளன. இந்தியாவிற்குள், இவை மேற்குத் தொடர்ச்சி மலைகளிலும் மத்திய இந்தியாவின் காடுகளிலும் காணப்படுகின்றன. மேற்குத் தொடர்ச்சி மலைத்தொடர் சார்ந்த பகுதிகளில், ஈரப்பதம் மிகுந்த இலையுதிர்காடுகள், தேக்கு, மூங்கில் பயிராகும் இடங்கள், காபி தோட்டங்களில் நிழல் தரும் மரங்கள் ஆகியவற்றைச் சார்ந்து தனித்தும் இணையாகவும் புழு பூச்சிகளை வேட்டையாடும். பிற பறவை இனங்களோடு சேர்ந்தும் திரியக் காணலாம். பெரிய அடி மரங்களின் பட்டைகளைத் தவிர்த்துச் சிறு கிளைகளில் இலைக் கொத்துக்களிடையே சுற்றி வந்து அக்கிளைகளைத் தட்டி பூச்சிகளை வெளிப்படச் செய்து தின்னும். எறும்பு, கறையான், முட்டைப்புழு ஆகியன இதன் முக்கிய உணவு, கா;h; என உரக்கத் தொடர்ந்து குரல் கொடுப்பது கொண்டு ஒரு மரத்தில் இது இருப்பதைத் தெரிந்து கொள்ளலாம்.

இனப்பெருக்கம்
-------------

பெண் **கரும்புள்ளி மரங்கொத்தி**
நவம்பர் முதல் ஏப்ரல் வரை பட்டுப்போன மரக்கிளைகளில் வங்கு குடைந்து 3 முட்டைகள் இடும்.

மேற்கோள்கள்
-----------

1. ↑  "*Hemicircus canente*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Kanoje, R (1995). "Heartspotted Woodpecker in the Kanha National Park". *Newsletter for Birdwatchers* **35** (5): 96. .
3. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:99

வெளி இணைப்புகள்
---------------

* Photographs, calls and videos

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1270427
* விக்கியினங்கள்: Hemicircus canente
* ADW: Hemicircus\_canente
* BirdLife: 22681572
* ஈபேர்டு: heswoo1
* GBIF: 2478592
* iNaturalist: 18481
* IRMNG: 10598523
* ITIS: 554164
* IUCN: 22681572
* என்.சி.பி.ஐ: 367973
* Xeno-canto: Hemicircus-canente

 |
**மலபார் கழுத்துப்பட்டை மீன்கொத்தி** அல்லது **மலபார் வெள்ளை கழுத்துப்பட்டை மீன்கொத்தி** (அறிவியல் பெயர்: *Todiramphus chloris vidali*) என்பது கழுத்துப்பட்டை மீன்கொத்தியின் ஒரு துணையினம் ஆகும்.  இது மேற்கு இந்தியாவின் இரத்தினகிரி முதல் கேரளம் வரை காணப்படுகிறது.

விளக்கம்
--------

மைனா  அளவுள்ள மலபார் கழுத்துப்பட்டை மீன்கொத்தியானது சுமார் 30 செ.மீ. நீளம் இருக்கும். இதன் அலகு முனை கருப்பாகவும் அடிப்பாகம் வெளிர் மஞ்சளாகவும் இருக்கும். விழிபடலம் ஆழ்ந்த பழுப்பு நிறத்திலும், கால்கள் சிலேட் கறுப்பு நிறத்திலும் இருக்கும். உச்சந்தலை, பிடரி, தலைப்பக்கங்கள் ஆகியன நீலங்கலந்த பசுமை நிறத்தில் இருக்கும். கழுத்தின் பக்கங்களும் கழுத்தின் மேல் பகுதியில் ஒரு பெரிய வெண்பட்டை இருக்கும். மேல் முதுகு பசுமை கலந்த நீல நிறமாகவும், கீழ் முதுகு, பிட்டம், வால் மேல் இறகுகள் ஆகியன நல்ல நீல நிறத்திலும் இருக்கும். வால் பசுமை தோய்ந்த கரு நீல நிறத்திலும், உடலின் அடிப்பகுதி வெண்மையாகவும் இருக்கும்.

வாழிடம்
-------

இது இந்தியாவின் மேற்கு கடற்கரைப் பகுதிகளில் இரத்தினகிரி முதல் கேரளம் வரை காணப்படுகிறது.

மேற்கோள்கள்
-----------

1. ↑  "Collared Kingfisher (*Todiramphus chloris*)". *Internet Bird Collection (HBW 6, p.219)*. Lynx Editions. 2012-06-03 அன்று பார்க்கப்பட்டது.
2. ↑  D. Donsker, ed. (2020). "IOC World Bird List (v 10.1)". doi:10.14344/IOC.ML.10.1. 2020-07-06 அன்று பார்க்கப்பட்டது. Missing `|editor1=` (உதவி)
3. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 301.
4. ↑  Woodall, P. F. (2020).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613543
* GBIF: 6175656
* iNaturalist: 731578
* ITIS: 692909

 |
**எம். குப்பன்** (*M. Kuppan*) மலேசிய நாட்டைச் சேர்ந்த மலேசிய கால்பந்து மேலாளர் ஆவார். 2021 ஆம் ஆண்டு திசம்பர் மாதம் இவர் காலமானார். 

78 வயதான முன்னாள் பன்னாட்டு வீரரும் பயிற்சியாளருமான குப்பன் எந்த அணியுடனும் அல்லது சங்கங்களுடனும் உத்தியோகபூர்வ உறவுகளைக் கொண்டிருக்கவில்லை. கால்பந்து விளையாடுவதை நிறுத்தி 50 ஆண்டுகளுக்கு மேல் ஆனபிறகும் கூட இவருக்கு மலேசிய கால்பந்து உலகில் முக்கியத்துவம் கொடுக்கப்பட்டது. விளையாட்டு தொடர்பான நிகழ்வுகளுக்கு அவர் கடைசிவரை அழைப்புகளைப் பெற்று வந்தார்.

தொழில்
------

குப்பன் 1958 ஆம் ஆண்டில் பினாங்கு துறைமுக ஆணையத்தில் எழுத்தராகச் சேர்ந்தார். அதே ஆண்டில் பினாங்கு மாநில அணிக்கான அழைப்பைப் பெற்றார். பினாங்குடனான தனது முதல் பருவப் போட்டியில் குப்பன் மலேசியா கோப்பையை வெல்ல காரணமானார். இதே ஆண்டில், மெர்டேக்கா கோப்பையை வென்ற தேசிய அணிக்கான அழைப்பையும் பெற்றார். 1965 ஆம் ஆண்டு வரை எட்டு ஆண்டுகள் மலேசியாவைப் பிரதிநிதித்துவப்படுத்தினார். பினாங்கிற்காக 10 பருவப் போட்டிகளில் விளையாடினார். காயம் இவரை 1967 ஆம் ஆண்டில் ஓய்வு பெறச் செய்தது. விளையாட்டு வாழ்க்கை முடிந்ததும், குப்பன் பயிற்சிக்கு திரும்பினார். 1972-78 ஆண்டுகள் வரை தேசிய அணிக்கு பயிற்சியாளராகத் தலைமை தாங்கினார். மலேசியா 1975 மற்றும் 1976 இல் இரண்டு முறை தாய்லாந்து கிங்சு கோப்பை கோப்பையையும், 1976 ஆம் ஆண்டில் மெர்டேகா கோப்பையையும் இவரது பதவிக்காலத்தில் வென்றது.

மேற்கோள்கள்
-----------

1. ↑  "Kuppan still inspires with his undying passion". thestar.com.my (Archived).
2. ↑  "Remembering the dashing days of Kuppan". nst.com.my.
3. ↑  "Malaysia's football luminary M. Kuppan". thevibes.com.
4. ↑  "Football great M Kuppan". freemalaysiatoday.com (Archived).
5. ↑  "Road renamed Jalan M. Kuppan to honour the late Penang football legend". buletinmutiara.com.
ஓர் **அறிக்கை அட்டை** (Report card) அல்லது **பிரித்தானிய ஆங்கிலத்தில் முன்னேற்ற அறிக்கை, சாதனை அறிக்கை** என்பது ஒரு மாணவரின் கல்வி ரீதியிலான செயல்திறனைத் தெரிவிக்கிறது. பெரும்பாலாக, ஆண்டுக்கு ஒருமுறை முதல் நான்கு முறை பள்ளி மாணவருக்கு அல்லது மாணவரின் பெற்றோருக்கு அறிக்கை அட்டை வழங்கப்படுகிறது. ஒரு பொதுவான அறிக்கை அட்டை, ஒரு மாணவரின் பள்ளிச் செயல்பாடுகளின் தரத்தை தீர்மானிக்க ஒரு தர அளவைப் பயன்படுத்துகிறது. அறிக்கை அட்டைகள் தற்போது கணினிகள் மூலம் தானியங்கு வடிவில் வழங்கப்படுகின்றன மற்றும் சில சமயங்களில் அஞ்சல் மூலமும் அனுப்பப்படலாம். பாரம்பரிய பள்ளி அறிக்கை அட்டைகளில் மாணவர்களின் பணி மற்றும் நடத்தை பற்றிய தனிப்பட்ட கருத்துகளை ஆசிரியர்கள் பதிவு செய்ய குறிப்புகள் எனும் பகுதி உள்ளது. 

"அறிக்கை அட்டை" என்ற சொல், ஏதேனும் ஒரு முறையான பட்டியல் மற்றும் மதிப்பீட்டை விவரிக்கப் பயன்படுகிறது. எடுத்துக்காட்டாக, அமெரிக்காவில் உள்ள பல மாநிலங்கள் பள்ளிகளின் செயல்திறன் குறித்த அறிக்கை அட்டைகளை அவற்றின் கல்வித் துறைகள் மூலம் வழங்குகின்றன. அரசியல் எடுத்துரைத்தல் குழுக்கள் பெரும்பாலும் சட்டமன்ற உறுப்பினர்கள் மீது "அறிக்கை அட்டைகளை" வழங்குவார்கள், பிரச்சினைகளில் அவர்களின் நிலைப்பாடுகளின் அடிப்படையில் அவர்களை "தரப்படுத்துதல்" செய்வார்கள்.

புவியியல் பகுதி வாரியாக அறிக்கை அட்டைகள்
----------------------------------------

### முன்னாள் யூகோஸ்லாவியா

முன்னாள் யூகோஸ்லாவியாவில், அறிக்கை அட்டைகளில் அந்த முழு ஆண்டிற்கான தரங்களும், மாணவரின் நேர்மறையான மற்றும் எதிர்மறையான கருத்துக்களும் கல்வி சார் சாதனைகளும் அடங்கியிருக்கும்.

### ஐக்கிய இராச்சியம்

ஐக்கிய இராச்சிய மேல்நிலைப் பள்ளிகளில் ஆண்டிற்கு ஒரு முறை எழுத்துப்பூர்வமான அறிக்கை அட்டைகள் வழங்கப்படுகின்றன. பொது மேல்நிலைக் கல்வி மாணவர்களுக்கு புதிய தரநிலை அறிக்கை முறையில் A\* இலிருந்து G வரை அல்லது U- 9 முதல் 1 வரை  வழங்கப்படுகிறது. 2010இல் அனைத்துப் பெற்றோர்களுக்கும் அறிக்கை அட்டை கிடைக்கும் வகையில் மின்னணு தரப் புத்தகமாக கிடைக்க வேண்டும் என்ற தேவையை ஏற்படுத்தியது.

சான்றுகள்
---------

1. ↑  "GCSE 9 to 1 grades". 6 August 2019.
2. ↑  Lucy Tobin (27 April 2010). "Online school reports soon to be compulsory". *தி கார்டியன்*.
**வி. நடராஜ ஐயர்** (இறப்பு: 12 சனவரி 1908) தமிழ்நாட்டைச் சேர்ந்த பத்திரிகாசிரியரும் நூலாசிரியரும் ஆவார். லோகோபகாரி என்ற தேச பக்தத் தமிழிதழின் ஆசிரியராக இருந்தவர். இவர் இயற்றிய தத்துவ தரிசனி என்ற நூல் பாடசாலைகளில் புத்தகமாக வைக்கப்பட்டிருந்தது. இவர் 1898 ஆம் ஆண்டில் சுவாமி விவேகானந்தரின் ஆங்கிலச் சொற்பொழிவுகளைத் தமிழில் மொழிபெயர்த்து ’ஞானத் திரட்டு’ என்ற பெயரில் இரண்டு தொகுதிகளாக வெளியிட்டவர். 1898 மே 1 அன்று ’ஞானத் திரட்டு பாகம் 1’ வெளியிடப்பட்டது. ஞானத் திரட்டு முதல் தொகுதியை நேரடியாக சுவாமி விவேகானந்தருக்கே அனுப்பி அவரது பதில் கடிதத்தில் "*மாநில மொழிகளில் தமது கருத்தை மொழிபெயர்த்தவர்களில் முன்னோடி*’யாகக் குறிப்பிடப்பட்டவர்.

வி. நடராச ஐயர் திருச்சிராப்பள்ளியில் குளித்தலைக்கு அருகிலுள்ள மருதூரில் வெங்கிடராம ஐயருக்கு இரண்டாவது மகனாகப் பிறந்தார். திருச்சியில் எஸ். பி. ஜீ கலாசாலையில் கல்வி பயின்று, தமிழில் இளங்கலைப் பட்டம் பெற்றார். நடராஜ ஐயர் தாம் ஒரு பத்திரிகையை நடத்த விரும்பி சென்னைக்குச் சென்று *லோகோபகாரி* என்ற பெயரில் 1895-ஆம் ஆண்டில் பத்திரிகை ஒன்றை வெளியிட ஆரம்பித்தார். தொடக்கத்தில் மாதம் மூன்று இதழ்களாக வெளிவந்த இப்பத்திரிகை 1897 முதல் வார இதழாக வெளிவந்தது.

1897 அக்டோபர் முதல் *ஞானசந்திரிகா* என்ற இதழையும் சிறிது காலம் வெளியிட்டு வந்தார். 1901 ஆகத்து முதல் *தி இந்தியன் நியூஸ்* என்ற ஆங்கில வாரப் பத்திரிகையையும் ஓராண்டு காலம் வெளியிட்டார். 1902 முதல் *லோகோபகாரி* பத்திரிகைக்கு பண்டிதை விசாலாட்சியம்மாள் என்பவர் உதவி ஆசிரியராக இருந்து வந்தார்.

பண்டிதை விசாலாட்சியம்மாள் எழுதிய *லலிதாங்கி*, *ஜலஜாக்‌ஷி* என்ற இரு புதினங்களை நடராஜ ஐயர் தனது பெயரில் வெளியிட்டார். ஆனாலும், பின்னர் *ஜோதிஷ்மதி* என்ற நாவலில் மேற்குறிப்பிட்ட இரு புதினங்களையும் எழுதியவர் விசாலாட்சியம்மாள் என்றி வெளியானது. 1906 இல் லோகோபகாரி பத்திரிகையின் உரிமையை பண்டிதை விசாலாட்சியம்மாளுக்கு அளித்தார்.

மறைவு
-----

மனப்பிணி, தேகப்பிணி போன்றவற்றால் நொந்திருந்த நடராஜ ஐயர் 1908 சனவரி 12 இல் மறைந்தார். இவரது மனைவி ஜானகி அம்மாள். இவர்களுக்குப் பிள்ளைகள் இல்லாததால் ஐயர் மறுமணம் புரிந்தார், ஆனாலும் அவருக்கும் பிள்ளைகள் பிறக்கவில்லை.

மேற்கோள்கள்
-----------

1. 1 2 3 4 5 6 7 8 9 10 11  "சென்று போன நாட்கள்: ஸ்ரீமான் வி. நடராஜ ஐயர்". *ஆநந்தகுணபோதினி*. மே 1926.
2. ↑
3. ↑  ஸ்ரீராமகிருஷ்ண விஜயம்; ஆகத்து 2007; தமிழில் ஸ்ரீராமகிருஷ்ண விவேகானந்த இலக்கியங்கள்; பெ. சு. மணி
4. ↑  பத்மன் (13 சனவரி 2013). "சுவாமிஜியைக் கண்டெடுத்த தமிழகம்". 27 ஆகத்து 2014 அன்று மூலம் பரணிடப்பட்டது. 27 திசம்பர் 2022 அன்று பார்க்கப்பட்டது – archive.today வழியாக.
**சிறப்பு நீதிமன்றம்** (ஆங்கில மொழி: *Special court*) என்பது குறிப்பிட்ட சட்டம் சார்ந்தோ, குறிப்பிட்ட பகுதி சார்ந்தோ அளவான அதிகார எல்லைக்குள் செயல்படும் ஒரு வகை நீதிமன்றமாகும்.

இந்தியா
-------

இந்தியாவில் புலனாய்வு சிறப்பு நீதிமன்றம், பட்டியல் சாதியினர்/ பட்டியல் பழங்குடியினர் மீதான வன்முறை தடுப்புச் சிறப்பு நீதிமன்றம் , கறுப்புப் பண மோசடி தடுப்புச் சிறப்பு நீதிமன்றம், மக்கள் பிரதிநிதிகளின் குற்ற வழக்குகளை விசாரிக்கும் சிறப்பு நீதிமன்றங்கள் உள்ளன.

இந்தியாவின் சட்ட அமைச்சகத்தின் ஒப்புதலுடன் உச்சநீதிமன்றத்தின் வழிகாட்டலில் தெலுங்கானா, ஆந்திரப் பிரதேசம், மகாராஷ்டிரா, கேரளா, பீகார், கர்நாடகா, மேற்கு வங்கம், டில்லி, மத்தியப் பிரதேசம், உத்தர பிரதேசம் மற்றும் தமிழ்நாடு முதலிய மாநிலங்களில் மக்கள் பிரதிநிதிகளின் மீதுள்ள வழக்குகளை விரைந்து விசாரிக்கச் சிறப்பு நீதிமன்றங்கள் ஏற்படுத்தப்பட்டுள்ளன. இவை மத்திய அரசின் நிதி உதவியுடன், மாநில அரசால் உருவாக்கப்படுகிறது, மாநில உயர்நீதிமன்றங்களுக்கு கட்டுப்படாது. தமிழகத்தில் 2018 செப்டம்பரில் உருவான சிறப்பு நீதிமன்றம், தமிழகத்தைச் சேர்ந்த சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் மீதுள்ள வழக்குகளை விசாரித்து வருகிறது. 2018 டிசம்பரில் பாலியல் வன்முறை தொடர்பான வழக்கில் தி.மு.க அரசியல்வாதி சு. இராஜகுமாருக்கு பத்து ஆண்டுகள் சிறைத்தண்டனை வழங்கியது. 2019 ஜனவரியில் தமிழக விளையாட்டுத்துறை அமைச்சர் பாலகிருஷ்ண ரெட்டிக்கு மூன்றாண்டுகள் சிறைத்தண்டனை வழங்கியது.

இதர நாடுவாரியாக சிறப்பு நீதிமன்றம்
----------------------------------

### அமெரிக்கா

அமெரிக்க ஐக்கிய நாடுகளில் சிறப்பு நீதிமன்றமானது உரிமையியல் மற்றும் குற்றவியல் வழக்குகளைக் கையாளுகிறது. போதைபொருள் நீதிமன்றம், குடும்ப நீதிமன்றம், போக்குவரத்து நீதிமன்றம் போன்றவை பொதுவான சிறப்பு நீதிமன்றங்கள்.

### சீனா

இராணுவம், தேசிய இரயில்வே அமைப்பு, கடல்சார் வழக்குகளை விசாரிக்கும் சிறப்பு நீதிமன்றங்கள் உள்ளன.

### ஐக்கிய இராஜ்ஜியம்

சிறிய போக்குவரத்து மீறல்களை விசாரிக்கும் சிறப்பு நீதிமன்றங்கள் இங்கிலாந்து மற்றும் வேல்ஸ் பகுதிகளில் உள்ளன.

இதனையும் காண்க
--------------

* சிறப்பு நீதிமன்றங்கள் (மக்கள் பிரதிநிதிகள்)

மேற்கோள்கள்
-----------

1. ↑  Four more special courts to be set up to handle cases of atrocities against SCs, STs
2. ↑  "What is special about special courts?". தி இந்து.. பார்த்த நாள்: 8 January 2019.
3. ↑  "Tamil Nadu sets up special court to try MLAs, MPs in criminal cases". டைம்ஸ் ஆப் இந்தியா.. பார்த்த நாள்: 8 January 2019.
4. ↑  "Centre nudges Tamil Nadu, UP to form special courts for trying lawmakers with criminal cases". hindustantimes.. பார்த்த நாள்: 8 January 2019.
5. ↑  "10 நாள்களுக்குள் இரு அதிரடி தீர்ப்பு! - தமிழக அரசியல்வாதிகளுக்கு வில்லனான சிறப்பு நீதிமன்றம்". விகடன்.. பார்த்த நாள்: 8 January 2019.
6. ↑  "காப்பகப்படுத்தப்பட்ட நகல்". 2013-11-10 அன்று மூலம் பரணிடப்பட்டது. 2019-01-08 அன்று பார்க்கப்பட்டது.
**கொரடாச்சேரி பஞ்சநதீசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருவாரூர் மாவட்டத்தில் குடவாசல் வட்டத்தில் கொரடாச்சேரி அருகில் அமைந்துள்ளது. பார்வையற்றவர்கள் முன்னர் இப்பகுதியில் வழிபாடு நடத்தியதால் குருடர்சேரி என்ற பெயர் பெற்று பின்னர் கொரடாச்சேரி என்றானது என்று கூறுகின்றனர்.

இறைவன், இறைவி
-------------

இக்கோயிலின் மூலவராக பஞ்சநதீசுவரர் உள்ளார். பஞ்சநதீசுவரை பஞ்சலோகங்களைக் கொண்டு பஞ்சபூதங்கள் வழிபட்டதால் மூலவர் இப்பெயரைப் பெற்றுள்ளார். இங்குள்ள இறைவி தர்மசம்வர்த்தினி ஆவார். இறைவி தெற்கு நோக்கிய நிலையில் காணப்படுகிறார்.

அமைப்பு
-------

திருச்சுற்றில் விநாயகர், தட்சிணாமூர்த்தி, துர்க்கை, பைரவர், சனீசுவரர், லிங்கோத்பவர், சர்வ சித்தி விநாயகர், வள்ளி தெய்வானையுடன் கூடிய சுப்பிரமணியர் ஆகியோர் உள்ளனர். அருகில் சண்டிகேசுவரர் உள்ளார். 1925, 1957, 1958 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன. இக்கோயிலில் ஸ்ரீதேவி பூதேவியுடன் பெருமாள் உள்ளார். அவரைப் பார்த்த நிலையில் கருடாழ்வார் காணப்படுகிறார். வடக்குநோக்கிய நிலையில் ஆஞ்சநேயர் காணப்படுகிறார்.

திருவிழாக்கள்
-------------

பிரதோஷம், அமாவாசை, ஆருத்ரா தரிசனம், பங்குனி உத்திரம், தமிழ் வருடப்பிறப்பு, வைகாசி விசாகம், மாசி மகம், சிவராத்திரி மற்றும் பெருமாள் சன்னதி உள்ள நிலையில் வைகுண்ட ஏகாதசி போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு பஞ்சநதீஸ்வரர் திருக்கோயில், தினமலர் கோயில்கள்
**சையத் அப்துல்லா பரேல்வி** (*Syed Abdullah Barelvi*) இந்தியாவைச் சேர்ந்த ஓர் அரசியல்வாதியாவார். சையத் அப்துல்லா பிரெல்வி என்ற பெயராலும் இவர் அறியப்படுகிறார். இந்திய சுதந்திரப் போராட்ட அரசியல்வாதி, பத்திரிகையாளர் மற்றும் தி பாம்பே குரோனிக்கல் பத்திரிகையின் ஆசிரியர் என பன்முகத்தன்மையுடன் செயல்பட்டார். இந்தியாவில் முசுலீம்களின் உரிமைகளுக்காகப் போராடுவதற்காக 1929 ஆம் ஆண்டு சூலை மாதம் 8 ஆம் தேதியன்று காங்கிரசு முசுலிம் கட்சியை நிறுவினார். பரேல்வி இயக்கத்தின் நிறுவனரான இமாம் அகமது ரசா கான் பரேல்வியின் மாணவர் என்றும் இவர் அறியப்படுகிறார்.  1924 ஆம் ஆண்டு தி பாம்பே குரோனிக்கிளில் பிரித்தானிய அரசுக்கு எதிராகக் குரல் எழுப்பத் தொடங்கினார்.

ஆரம்ப கால வாழ்க்கை
------------------

சையத் அப்துல்லா பரேல்வி 1891 செப்டம்பர் 18 அன்று பம்பாயில் (இப்போது மும்பை, மகாராட்டிரம்) சையத் அப்துல்லாவாகப் பிறந்தார். இவரது பெற்றோர் உத்தரபிரதேச மாநிலம் பரேலி மாவட்டத்தைச் சேர்ந்தவர்கள்.

சையத் அப்துல்லா பரேல்வி அஞ்சுமன்-இ-இசுலாம் உயர்நிலைப் பள்ளியில் மெட்ரிகுலேசன் வரை படித்தார் மற்றும் எல்பின்சுடோன் கல்லூரியில் பட்டப்படிப்பை முடித்தார்.

தனிப்பட்ட வாழ்க்கை
------------------

சையத் அப்துல்லா பரேல்வி கைருன் நிசா ரசுவியை மணந்து கொண்டார். இத்தம்பதியருக்கு 4 குழந்தைகள் இருந்தனர்.

மேற்கோள்கள்
-----------

1. ↑  "S.A. Brelvi, Journalist and Secular Nationalist Who Stood Up to the British Raj". .
2. ↑  Guha, Ramachandra. "The Good Indian, The Hindu" (in en-GB). .
3. ↑  "S.A. Brelvi’s nationalist journalism" (in en). .
4. ↑  "बरेली ने भुलाया सेनानी सैयद अब्दुल्ला बरेलवी को" (in hi). .
5. ↑  "Print History: Newspaper Historians of Bombay". .
6. ↑  "How Gandhi gave India a sense of dignity and national purpose" (in en). 2018-10-02. .
7. ↑   (in en) *Remembering Our Leaders*. Children's Book Trust. 1989. பன்னாட்டுத் தரப்புத்தக எண்:978-81-7011-955-5. .
8. ↑  DIVISION, PUBLICATIONS (in en). *Some Eminent in Indian Editors*. Publications Division Ministry of Information & Broadcasting. பன்னாட்டுத் தரப்புத்தக எண்:978-81-230-2598-8. .
**தெற்கத்திய புள்ளி மரங்கொத்தி** (அறிவியல் பெயர்: *Picumnus innominatus malayorum*) என்பது புள்ளி மரங்கொத்தியின் துணையினம் ஆகும்.

விளக்கம்
--------

சிட்டுக்குருவியை விடச் சிறியதான இப்பறவை சுமார் 10 செ.மீ. நீளம் இருக்கும். இதன் அலகு சிலேட் கறுப்பு நிறமாகவும், விழிப்படலம் சிவந்த பழுப்பு நிறமாகவும், கால்கள் ஆழ்ந்த ஈய நிறத்தில் இருக்கும். உடலின் மேற்பகுதி மஞ்சள் தோய்ந்த ஆலிவ் நிறத்தில் இருக்கும். உச்சந்தலை ஆரஞ்சும் கறுப்பும் கலந்த நிறத்தில் இருக்கும். கண்கள் வழியாகக் கறுப்புத் தோய்ந்த அகன்ற ஆலிவ் நிறப்பட்டை மேலும் கீழும் வெள்ளைக் கறைகள் அழகுபடுத்த கீழ் நோக்கிக் கழுத்து வரை செல்லக் காண இயலும். உடலின் அடிப்பகுதி மஞ்சள் கலந்த வெண்மையாகப் பெரிய கறுப்புக் கறைகளோடு காட்சியளிக்கும். வயிற்றிலும் வாலடியிலும் கறுப்புக் கறை கறுப்புப் பட்டையாக நீண்டு காட்சியளிக்கும். பெண் பறவையின் தலை உச்சியில் மஞ்சள் கலந்த ஆலிவ் நிறமாக முதுகின் நிறம்போன்றே காணப்படும்.

பரவலும் வாழிடமும்
-----------------

தெற்கத்திய புள்ளி மரங்கொத்தியானது தென்னிந்தியாவில் கிழக்கு, மேற்குத் தொடர்ச்சி மலைகள் சார்ந்த பகுதிகளில் ஈரம் மிகுந்த இலையுதிர் காடுகளிலும், மூங்கில் காடுகளிலும் காணப்படுகிறது.

நடத்தை
------

தெற்கத்திய புள்ளி மரங்கொத்தியை கதிர்க்குருவி, பட்டாணிக் குருவி, பசையெடுப்பான் குருவி போன்ற சிறு பறவைகளின் இரைதேடும் கூட்டத்துடன் காணலாம். தனித்தும் இணையாகவும் மரக்கிளைகளைச் சுற்றியும், தாழ்வான சிமிறுகளில் அமர்ந்தும், இரைதேடும். இது அடிக்கடி மரங்கொத்தியைப் போல மரப்பட்டைகளை ஒலி உண்டாகும்படி அலகால் தட்டவும் செய்யும். இப்பறவை விரைந்து நேராக பறக்கும் இயல்பு உடையது. எறும்புகளையும், அதன் முட்டைகளையுமே இது முதன்மை உணவாக கொண்டுள்ளது. 'ஸ்பிட், ஸ்பிட்' என மென் குரல் கொடுப்பதோடு அலகால் மரப்பட்டைகளையும், மூங்கிளையும் தட்டி உரக்க ஒலி எழுப்பும்.

இனப்பெருக்கம்
-------------

தெற்கத்திய புள்ளி மரங்கொத்தி சனவரி முதல் மார்ச் வரை இனப்பெருக்கம் செய்கிறது. மூங்கில் அல்லது காய்ந்த மரத்தில் பொந்து குடைந்து அதில் கூடமைத்து மூன்று அல்லது நான்கு வெள்ளை முட்டைகளை இடுகிறது. இவை அமைக்கும் பொந்துகள் ஒன்று முதல் ஐந்து மீட்டர் உயரத்தில் மூன்று செ.மீ இக்கும் குறைவான விட்டத்தில் அமைக்கின்றன.

மேற்கோள்கள்
-----------

1. ↑  Gorman, Gerard (2014) (in en). *Woodpeckers of the World*. Firefly Books. பக். 42. .
2. ↑  "ITIS - Report: Picumnus innominatus". .
3. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 319-321.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27614240
* GBIF: 5228720
* iNaturalist: 728525
* ITIS: 686009
* என்.சி.பி.ஐ: 345733

 |
**தாசரி நாகபூசண இராவு** (Dasari Nagabhushana Rao) இந்தியாவைச் சேர்ந்த ஓர் அரசியல்வாதியாவார். இந்திய பொதுவுடைமைக் கட்சியின் உறுப்பினராக இவர் இயங்கினார். 1992 ஆம் ஆண்டு முதல் 1997 ஆம் ஆண்டு வரை ஆந்திரப் பிரதேச பொதுவுடைமைக் கட்சியின் மாநிலச் செயலாளராகப் பணியாற்றினார். 1998 ஆம் ஆண்டில் மாநிலங்களவை உறுப்பினராகத் தேர்ந்தெடுக்கப்பட்டார் மற்றும் இந்திய பொதுவுடைமைக் கட்சியின் தேசிய செயலக உறுப்பினராகவும் பணியாற்றினார். மாணவராக இருந்தபோதே அகில இந்திய மாணவர் கூட்டமைப்பில் சேர்ந்ததன் மூலம் தனது அரசியல் வாழ்க்கையைத் தொடங்கினார். 1953 ஆம் ஆண்டு முதல் 1955 ஆம் ஆண்டு வரை அனைத்திந்திய மாணவர் கூட்டமைப்பின் பொதுச் செயலாளராக இருந்தார்.

2008 ஆம் ஆண்டு ஏப்ரல் மாதம் 28 ஆம் தேதியன்று தனது 82 ஆவது வயதில்ல் தாசரி நாகபூசண இராவு இறந்தார். இவருக்கு இரண்டு மகன்களும் ஒரு மகளும் இருந்தனர். ஏழை மற்றும் வயதான மக்களுக்கு சேவை செய்யும் அமைப்பான சந்திர இராசேசுவர ராவ் அறக்கட்டளையை நிறுவியதன் பின்னணியில் இவர் முக்கிய கருவியாக இருந்தார். இந்தியப் பொதுவுடைமைக் கட்சியின் ஆந்திரப் பிரதேச மாநிலத் தலைமையகமான தாசரி நாகபூசண இராவு பவன் இவரது நினைவாகப் பெயரிடப்பட்டது.

மேற்கோள்கள்
-----------

1. ↑  "Dasari Nagabhushana Rao cremated". Dnaindia.com. 2008-04-29. 2021-06-18 அன்று பார்க்கப்பட்டது.
2. ↑  "Rediff on the NeT: TDP wins 5 Rajya Sabha seats".
3. ↑  "Senior CPI leader passes away - Oneindia News". Oneindia.com. 2008-04-28. 2021-06-18 அன்று பார்க்கப்பட்டது.
**தாங்கின் பேரரசர் தைசோங்** (28 சனவரி 598 - 10 சூலை 649) என்பவர் சீனாவின் தாங் அரசமரபின் இரண்டாவது பேரரசர் ஆவார். இவர் முன்னர் **சின் இளவரசர்** என்றும், இயற்பெயராக **லீ சிமின்** என்ற பெயரையும் பெற்றிருந்தார். இவர் 626 முதல் 649 வரை ஆட்சி செய்தார். 617ஆம் ஆண்டு சின்யாங் என்ற இடத்தில் சுயி அரசமரபுக்கு எதிராக தனது தந்தை லீ யுவானை கிளர்ச்சிக்கு ஊக்குவித்ததில் இவரது பங்கின் காரணமாக இவர் பொதுவாக தாங் அரசமரபின் துணை தோற்றுவிப்பாளராகக் கருதப்படுகிறார். தாங் அரசமரபுக்கு எதிரான மிகுந்த ஆபத்தான எதிரிகள் பலரை தோற்கடிப்பதிலும், சீனா முழுவதும் அரச மரபின் ஆட்சியை நிலைப்படுத்துவதிலும் தைசோங் இறுதியாக ஒரு முக்கிய பங்காற்றினார்.

குறிப்புகள்
-----------

1. ↑  His status as co-founder on par with Gaozu appeared certain by the time the Southern Tang, which claimed inheritance of Tang heritage, was established, as its founding emperor Emperor Liezu (Li Bian) recognized that status by treating Emperors Gaozu and Taizong, as well as his adoptive father Xu Wen, all as founders of his state.

மேற்கோள்கள்
-----------

1. ↑  *New Book of Tang*, vol. 13.
2. ↑  *Zizhi Tongjian*, vol. 282.
2008 இந்தியன் பிரீமியர் லீக்கில் சென்னை சூப்பர் கிங்சு மற்றும் கொல்கத்தா நைட் ரைடர்ஸ் இடையே நடைபெற்ற இருபது-20 மட்டைப்பந்து போட்டி
**இந்திய தேசிய விளையாட்டு நாள்** (*Indian National Sports Day*), இந்தியாவின் சிறந்த ஹாக்கி வீரராக திகழ்ந்த தியான் சந்த்தைப் பெருமைப்படுத்தும் விதமாக அவரது பிறந்த நாளான ஆகத்து 29இல் ஒவ்வொரு ஆண்டும் கொண்டாடப்படுகிறது. இந்நாளின் முக்கிய நோக்கமானது நாட்டு மக்களிடம் ஆரோக்கியமான வாழ்க்கையை ஊக்குவிப்பதாகும். தேசிய விளையாட்டு நாளில் குடியரசுத் தலைவரால், விளையாட்டுகளில் சாதனை படைத்த வீரர்களுக்கு ராஜிவ் காந்தி கேல் ரத்னா, அர்ஜூனா, மற்றும் துரோணாச்சாரியார் போன்ற விருதுகள் ஆண்டுதோறும் வழங்கப்படுகின்றன. 2012 இல் முதன் முதலாக இந்திய அரசு, தியான் சந்த் பிறந்த நாளான ஆகஸ்ட் 29ஆம் நாளை, தேசிய விளையாட்டு நாளாக அறிவித்தது.

கத்தார் தேசிய விளையாட்டு நாள்
-----------------------------

கத்தார் நாட்டில் தேசிய விளையாட்டு நாள் ஆண்டுதோறும் பெப்ரவரி மாதத்தின் இரண்டாம் செவ்வாய்க்கிழமையில் கொண்டாடப்படுகிறது. இந்நாள் ஒரு பொது விடுமுறை நாளும் ஆகும். முதலாவது தேசிய விளையாட்டு நாள் 2012 ஆம் ஆண்டில் கொண்டாடப்பட்டது.

சப்பான் தேசிய விளையாட்டு நாள்
-----------------------------

யப்பான், ஒவ்வொரு ஆண்டும் அக்டோபர் மாதம் இரண்டாவது திங்களன்று, "சுகாதாரம் மற்றும் விளையாட்டு நாள்" (*体育の日 Tai-iku no Hi?*) என இருநாட்களை ஒரே நாளில் கொண்டாடுகிறது. இதன் நோக்கம் ஒரு ஆரோக்கியமான மனம் மற்றும் உடல் உறுதி மற்றும் ஒரு செயலில் வாழ்க்கையை விளையாட்டு ஊக்கமளிப்பதாகும். சப்பான் தேசிய விளையாட்டு நாள், 1964இல் டோக்கியோ ஒலிம்பிக் தொடக்க நாளில் குறிக்கப்பட்டு, 1966ஆம் ஆண்டு முதல் விடுமுறையுடன் அனுசரிக்கப்பட்டு வருகிறது. மேலும், ஆசியாவில் நடைபெற்ற முதலாவது ஒலிம்பிக்கின் நினைவாக, ஒவ்வொரு ஆண்டும் அக்டோபர் 10இல் தேசிய விடுமுறை அறிவிக்கப்படுகிறது.2000ஆம் ஆண்டில், ஜப்பான் பொது விடுமுறையளித்து 'ஹேப்பி திங்கள்' முறையை செயல்படுத்தியது.

மலேசிய தேசிய விளையாட்டு நாள்
----------------------------

மலேசியா தேசிய விளையாட்டு நாள் (*மலாய்: அரி சுகன் நெகரா (Hari Sukan Negara*) எனும் இந்நாளை, 2015ஆம் ஆண்டுமுதல், அக்டோபர் மாதம் இரண்டாவது சனிக்கிழமையில் ஆண்டுதோறும் நடைபெறுகிறது. தேசிய விளையாட்டு நாள், தன் மக்களிடம் ஒரு ஆரோக்கியமான வாழ்க்கையை ஊக்குவிக்கும் முக்கிய நோக்கமாக கொண்ட விடுமுறையாகும் என மலேசியா அறிவித்தது.

மேற்கோள்கள்
-----------

1. ↑  "Prime Minister Narendra Modi pays tribute to hockey wizard Dhyan Chand". 29 August 2014.. பார்த்த நாள்: 29 August 2014.
2. ↑  NDTVSports.com (29 August 2014). "Let's Celebrate Dhyan Chand by Following him, Says Indian Sports Minister".. பார்த்த நாள்: 29 August 2014.
3. ↑  "National Sports Day Celebrations, 28-29 Aug 2014". .
4. ↑  "National Sport Day in Qatar".. பார்த்த நாள்: 2014-08-30.
5. ↑  "Gulf Times – Qatar’s top-selling English daily newspaper - First Page". Gulf-times.com.. பார்த்த நாள்: 2012-02-14.
6. ↑  "Qatar Celebrates National Sports Day". Olympic.qa. 2011-12-06.. பார்த்த நாள்: 2012-02-14.
7. ↑  "Health and Sports Day". www.officeholidays.com. © 2016.. பார்த்த நாள்: 2016-10-12.
8. ↑  "Hari Sukan Negara 2016 @ KLIA". www.klia.com.my. © 2016.. பார்த்த நாள்: 2016-10-12.
திருநந்திக்கரை குகைக் கோயில்
**திருநந்திக்கரை குகைக் கோயில்** (**Thirunandikkara Cave Temple**) என்பது கி.பி. ஏழு, எட்டாம் நூற்றாண்டில் பாறையைக் குடைந்து அமைக்கப்பட்ட பல்லவர் கால குகை கோயில் ஆகும். இது திருநந்திக்கரை கோயிலின் ஒரு பகுதியாக உள்ளது. இது தமிழ்நாட்டின், கன்னியாகுமாரி மாவட்டத்தில், திருவட்டாறு அருகே உள்ளது. அண்மைக் காலம்வரை, கோயிலை சுற்றியுள்ள பகுதிகள் கேரள பகுதிகளாக இருந்தன, ஆனால் இக்காலத்தில் தமிழ்நாட்டின் அதிகார வரம்பின் கீழ் உள்ளது. இந்தக் குகைக்கோயில் முதலில் கி.பி. 7 ஆம் நூற்றாண்டு காலகட்டத்தில் சமணர்களுக்காக நிறுவப்பட்டது பிற்காலத்தில் இது இந்து மதக் கோவிலாக மாறியது.

குகையின் மண்டபம் மிகுதியாக அலங்கரிக்கப்பட்ட ஓவியங்களைக் கொண்டிருந்ததாக கணிப்பு உள்ளது. இருப்பினும், தற்போது மங்கிய நிலையில் உள்ள ஓவியங்களே கடந்தகால ஓவியங்களை நினைவூட்டுவதாக உள்ளன. இந்த சுதை ஓவியங்கள் கி.பி 9-10 ஆம் நூற்றாண்டுக்கு முந்தைய ஓவியங்கள் ஆகும். முற்காலச் சுவரோவியங்கள் சில கேரள பாணியில் உள்ளன. இந்த ஓவியங்கள் காவியக் கதைகளான இராமாயணம் மற்றும் மகாபாரதக் கதைக் காட்சிகளை சித்தரிக்கின்றன. இந்த குகைச் சுவரோவியங்கள் கேரள பாணி பழமையான ஓவியங்களின் எடுத்துக்காட்டுகளாக கூறப்படுகிறது.

இயற்கையான நிறமிகள் மற்றும் தாவர நிறங்கள் ஆகியவற்றைக் கொண்டே பழங்காலத்தின் பாரம்பரிய சுவர் ஓவியங்கள் வரையப்பட்டன. இந்த ஓவியக் கலை கேரள மாநிலம் காலடியில் உள்ள ஸ்ரீ சங்கரா சமஸ்கிருத கல்லூரியிலும், குருவாயூர் கோவிலின் ஆதரவு பெற்ற ஒரு சுவர்ரோவியக் கலைப் பள்ளியிலும் ஆராய்ச்சி செய்தும், அங்கு சுவர் ஓவியக் கலையைக் கற்பித்தலிலும் ஈடுபட்டு வருகின்ற கலைஞர்களின் பணியால் இந்த ஓவியக் கலை, ஒரு புதிய தலைமுறைக் கலைஞர்களால் புதுப்பிக்கப்பட்டு வருகிறது.

குறிப்புகள்
-----------

1. 1 2  "Kerala Murals". Kerala Murals.. பார்த்த நாள்: 27 October 2012.
2. 1 2 3  "Thirunadhikkara Cave Temple". Rediff.com.. பார்த்த நாள்: 27 October 2012.
3. 1 2  "Mural Paintings". Art Kerala.. பார்த்த நாள்: 26 October 2012.
4. 1 2  "Indian Mural Paintings". Kwint Essential.. பார்த்த நாள்: 17 October 2012.
**நண்பர்கள்** (***Nanbargal***) ஷோபா சந்திரசேகர் இயக்கத்தில், 1991 ஆம் ஆண்டு வெளியான இந்திய தமிழ்த் திரைப்படமாகும். விஜய் தயாரிப்பில், பபுள் போஸ் மற்றும் சங்கீதா ராஜன் இசை அமைப்பில், 14 பிப்ரவரி 1991 ஆம் ஆண்டு வெளியானது. நீரஜ், மம்தா குல்கர்னி, விவேக், தினேஷ், சுந்தர், ஷிலி கபூர், நாகேஷ், மனோரமா, சங்கீதா மற்றும் பலர் நடித்துள்ள இப்படத்திற்கு திரைக்கதை எழுதியவர் எஸ். ஏ. சந்திரசேகர் ஆவார். வணிக ரீதியாக வெற்றி பெற்ற இப்படத்தை, ஹிந்தி மொழியில் *மேரா தில் தேரே லியே* என்ற பெயரில் மறு ஆக்கம் செய்யப்பட்டு வணிகரீதியாகத் தோல்வி அடைந்தது.

நடிகர்கள்
---------

நீரஜ், மம்தா குல்கர்னி, விவேக் (நகைச்சுவை நடிகர்), தினேஷ், சுந்தர், ஷிலி கபூர், நாகேஷ், மனோரமா (நடிகை), சங்கீதா, பிரதாபச்சந்திரன், வெண்ணிற ஆடை மூர்த்தி, அஜய் ரத்தினம், குமரிமுத்து.

கதைச்சுருக்கம்
--------------

நல்ல நண்பர்களான விஜய் (நீரஜ்), கோபி (விவேக்), சலீம், பீடா, பீமா ஆகியோர் ஒரே வகுப்பில் படித்து வருகிறார்கள். பணம்படைத்த, கர்வமுள்ள பெண்ணான ப்ரியாவிற்கு, துவக்கத்தில் விஜயுடன் மோதல் ஏற்படுகிறது. ஆனால், ப்ரியாவை விஜய் விரும்பினான். அதை நிராகரித்து, விஜயை காயப்படுத்தினாள் ப்ரியா. அதனால், பிரியாவிற்கு பாடம் புகட்ட எண்ணிய விஜயின் நண்பர்களிடமிருந்து விஜய் ப்ரியாவை காப்பாற்றுகிறான். நாளடைவில், ப்ரியாவும் விஜயை விரும்பதுவங்கினாள். ஆனால், செல்வாக்குள்ள தொழிலதிபரான ப்ரியாவின் தந்தைக்கு, தன் மகளின் காதல் விவகாரம் சற்றும் பிடிக்கவில்லை.

பின்னர், ப்ரியாவின் தந்தையை சமாளித்து அந்த காதலை நண்பர்கள் எவ்வாறு சேர்த்து வைத்தனர் என்பதே மீதிக் கதையாகும்.

ஒலிப்பதிவு
----------

இப்படத்தின் இசையை அமைத்தவர் பபுள் போஸ் ஆவார். வைரமுத்து மற்றும் புலமைப்பித்தன் பாடல்களின் வரிகளை எழுதினர். ஏழு பாடல்களை கொண்ட ஒலித்தொகுப்பு 1991 ஆம் ஆண்டு டி-சீரிஸ் நிறுவனத்தால் வெளியிடப்பட்டது.

பாடல்களின் பட்டியல்| ட்ராக் | பாடல் | பாடியது | நீளம் |
| --- | --- | --- | --- |
| 1 | ஆச்சு வெள்ளம் | மனோ. சித்ரா | 6:45 |
| 2 | அத்தெரி பாச்சா | மனோ. சித்ரா | 6:23 |
| 3 | என்னுயிரே | சித்ரா | 5:57 |
| 4 | என்னுயிரே | சித்ரா, சதீஷ் | 6:51 |
| 5 | காதல் என் பாவம் | மனோ, ஷோபா | 6:38 |
| 6 | காலங்களால் அழியாதது | மனோ, விஜய்ரமணி, சதீஷ், பிரபாகர் | 5:53 |
| 7 | வெள்ளை ரோஜாவே | சித்ரா, சதீஷ் | 6:25 |

வரவேற்பு
--------

படத்தின் வேகம், சில கதாபாத்திரங்கள் நல்ல விமர்சனத்தை பெற்றாலும், அறிமுக இசை அமைப்பாளரின் இசை எதிர்மறையான விமர்சனத்தை பெற்றது.[]

மேற்கோள்கள்
-----------



1. ↑  "http://www.cinesouth.com". .
2. ↑  "http://www.rediff.com". .
3. ↑  "http://www.hindu.com". .
4. ↑  "http://music.ovi.com". .
கோயில் முகப்பு
**தஞ்சாவூர் பூக்காரத்தெரு முருகன் கோயில்** தஞ்சாவூர் நகரில் பூக்காரத் தெருவில் அமைந்துள்ளது.

மூலவர்
------

கருவறையில் முருகன் வள்ளி தெய்வானையுடன் காணப்படுகிறார்.

கோயில் அமைப்பு
--------------

மூலவர் விமானம்
ராஜகோபுரத்தைக் கொண்டு இக்கோயில் உயர்ந்த தளத்தில் அமைந்துள்ளது. நுழைவாயிலில் வலது புறம் விநாயகரும், இடது புறம் முருகனும் உள்ளனர். முன் மண்டபத்தில் கொடி மரம், பலி பீடம், மயில் காணப்படுகின்றன. கொடி மரத்தின் கீழ் கொடி மர விநாயகர் உள்ளார். இடது புறம் நவக்கிரகங்களின் சன்னதி காணப்படுகிறது. அடுத்து உள்ளே உள்ள மண்டபத்திற்கு செல்லும் முன்பாக இரு புறமும் விநாயகர், முருகன் காணப்படுகின்றனர். கருவறையில் மூலவர் உள்ளார். முருகனுக்கு முன்னர் வேல் காணப்படுகிறது. கருவறைக்கு முன் உள்ள மண்டபத்தில் இடது புறத்தில் வள்ளி தெய்வானையுடன் கூடிய சுப்பிரமணியர், நடராஜர், சிவகாமி, அப்பர், ஞானசம்பந்தர், சம்பந்தர், நாவுக்கரசர் ஆகியோரின் உலோகத் திருமேனிகள் காணப்படுகின்றன. இம் மண்டபத்திற்கு முன்பாக இரு புறமும் துவார பாலகர்கள் உள்ளனர். வெளி திருச்சுற்றில் பின் புறம் காசி விசுவநாதர், விசாலாட்சி, விநாயகர், கஜலட்சுமி, துர்க்கை ஆகியோரின் சன்னதிகள் உள்ளன. காசி விசுவநாதருக்கு முன்பாக நந்தியும் பலி பீடமும் காணப்படுகின்றன. உள் திருச்சுற்றில் இடது புறம் சண்டிகேசுவரர் சன்னதி உள்ளது.

குடமுழுக்கு
-----------

இக்கோயிலில் 14 செப்டம்பர் 1984 மற்றும் 30 ஆகஸ்டு 2001 ஆகிய நாள்களில் குடமுழுக்குகள் நடைபெற்றதற்கான கல்வெட்டுகள் காணப்படுகின்றன.

தஞ்சாவூர் அறுபடை வீடு
---------------------

தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருவதாகக் கூறினர்.

மேற்கோள்கள்
-----------
காவல்துறை கூடுதல் இயக்குநரின் சின்னம்
**காவல்துறை கூடுதல் தலைமை இயக்குநர்** ( **ஏ.டி.ஜி.பி**, *Additional Director General of Police* ) என்பது இந்திய காவல்துறை பணியின் ஒரு உயர் பதவி ஆகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். காவல்துறை தலைமை இயக்குநர் போலவே அதிகபட்சமாக 3-நட்சத்திர காவல்துறை தகுதி நிலையில் இருந்தாலும், ஏடிஜிபிகள் டிஜிபிக்கு சமமாக கருதப்படுகிறார்கள். இதற்கு இணையான பதவியாக கொல்கத்தா, சென்னை போன்ற சில நகரங்களின் காவல்துறை ஆணையர் அல்லது கூடுதல் செயலாளர் ஆகியோர் உள்ளனர்.

  

இப்பதவியின் முத்திரையாக அசோகச் சின்னமாக, அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் ஐ.பி.எஸ். என்ற எழுத்து இருக்கும். ஏடிஜி தரவரிசையில் உள்ள அதிகாரிகள் தங்கள் சட்டைக் காலரில் கோர்ஜெட் பேட்ச்களை அணிவார்கள், அவை ஐஜிகளைப் போலவே கருநீல நிற பின்னணியில் கருவேல இலை வடிவத்துடன் தைக்கப்பட்டுள்ளன. ஏடிஜிக்கள் இப்போது பல்வேறு இந்திய மாநிலங்களில் மண்டலத் தலைவர்களாக நியமிக்கப்பட்டுள்ளனர். அதற்குக் கீழே உள்ள பதவியாக காவல்துறைத் தலைவர் பதவியும், இதற்கு மேலே உள்ள பதவியாக காவல்துறை சிறப்பு தலைமை இயக்குநர் பதவி உள்ளது.

மேலும் பார்க்கவும்
------------------

  

* காவல்துறையின் தலைமை இயக்குனர்

குறிப்புகள்
-----------

 

1. ↑
2. ↑  "Archived copy". 2009-06-13 அன்று மூலம் பரணிடப்பட்டது. 2011-05-10 அன்று பார்க்கப்பட்டது.CS1 maint: archived copy as title (link)
**தென்னிந்தியப் பொன்முதுகு மரங்கொத்தி** (அறிவியல் பெயர்: *Dinopium benghalense puncticolle*) என்பது பொன்முதுகு மரங்கொத்தியின் துணையினம் ஆகும். இது கேரளம் நீங்கலாக தென்னிந்தியா முழுவதும் காணப்படுகிறது.

விளக்கம்
--------

தென்னிந்தியப் பொன்முதுகு மரங்கொத்தியானது மைனாவை விடப் பெரியதாக சுமார் 29 செ. மீ. நீளம் இருக்கும். இதன் அலகு கொம்பு போன்ற கறுப்பு நிறமாகும். இதன் விழிப்படலம் சிவந்த பழுப்பு நிறமாகவும், கால்கள் சாம்பல் தோய்ந்த இலைப் பச்சை நிறத்தில் இருக்கும். இதன் உச்சியும் கொண்டையும் ஆழ்ந்த சிவப்பாக இருக்கும். உடலின் மேற்பகுதி பொன் நிறமான மஞ்சளாகவும் ஓரங்கள் கறுப்பாகவும் இருக்கும். உடலின் கீழ்ப்பகுதி வெண்மையாகக் கறுப்புக் கோடுகளோடு காட்சியளிக்கும். தொண்டையும் தலையின் பக்கங்களும் கறுப்பாகச் சிறு வெண் புள்ளிகளோடு காட்சியளிக்கும்.

பரவலும் வாழிடமும்
-----------------

தென்னிந்தியப் பொன்முதுகு மரங்கொத்தி கேரளம் நீங்கலாக தென்னிந்தியா முழுவதும் இலையுதிர்க்காடுகளிலும் தோப்புகள், தோட்டங்கள், சாலை ஓர மரங்கள் ஆகியவற்றைச் சார்ந்து எங்கும் சாதாரணமாக காணப்படுகிறது.

நடத்தை
------

தென்னிந்தியப் பொன்முதுகு மரங்கொத்தி பொதுவாக இணையாக மரத்திற்கு மரம் தாவி மரங்களில் கொத்தி இரை தேடக்கூடியது. கரிச்சான் முதலிய பிற பூச்சி பிடிக்கும், இரைதேடும் பறவைக் கூட்டங்களுடன் இணைந்து இரை தேடுவதும் உண்டு. தாவித் தாவி அடிமரங்களில் கொத்தி மரப்பட்டைகளை அலகால் தட்டி இரைத்தேடும் இப்பறவை பின்னோக்கி இறங்கவும் வல்லது.

இப்பறவை பெப்ரவரி முதல் சூலை வரை இனப்பெருக்கம் செய்கிறது. மரங்களில் மூன்று முதல் ஆறு மீட்டர் வரை உயரத்தில் பொந்து குடைந்து அதில் மூன்று முட்டைகள் இடும். மா, இலந்தை, முள்முருக்கு, தென்னை, பனை முதலான மரங்களில் பொந்து குடையும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (2020). "Woodpeckers". *IOC World Bird List Version 10.1*. International Ornithologists' Union. 26 May 2020 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 324-325.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27614794
* GBIF: 6177055
* iNaturalist: 722953
* ITIS: 686577

 |